stanford-oval/wikipedia huggingface dataset:
גלעד עמית
ביוגרפיה

עמית נולד ביסוד המעלה. התגייס לצה"ל בנובמבר 1996, ושובץ בפלס"ר חטיבה 500, במסגרתו השתתף בלחימה בדרום לבנון. לאחר קורס קציני חי"ר שב לפלוגה ומונה למפקד צוות. בהמשך מונה למפקד פלוגת החוד של גדוד חרוב, ופיקד עליה בין היתר בקרב שכם, במבצע חומת מגן. לאחר מכן מונה למפקד פלס"ר 401 בין השנים 2003–2005. בהמשך שימש כסגן מפקד גדוד בחטיבת הנח"ל, בין היתר במהלך מלחמת לבנון השנייה. לאחר מכן יצא ללימודים.
בשנת 2010 הועלה לדרגת סא"ל ומונה למפקד גדוד "עוטף אילת", ופיקד עליו בין היתר במהלך מתקפת הטרור בדרום ישראל, את תפקידו סיים בשנת 2012. בהמשך שימש כמפקד גדוד 50 בין השנים 2012–2014. לאחר מכן שירת כנספח צה"ל במארינס בין השנים 2014–2016.  ב-1 ביוני 2016 הועלה לדרגת אל"ם ומונה למפקד חטיבת שומרון, ושימש בתפקיד עד 25 ביולי 2018. באוגוסט 2018 מונה לקצין אג"ם של פיקוד המרכז, תפקיד אותו מילא עד 18 באוגוסט 2020. לאחר מכן היה חניך במכללה לביטחון לאומי במחזור מ"ח (2020–2021). בשנת 2021 מונה לנספח זרוע היבשה בארצות הברית. במלחמת חרבות ברזל תפקד בחלקה הראשון של המלחמה כמפקד חפ"ק המח"ט של חטיבת השריון 460 ונלחם עמה בצפון הרצועה.
חיים אישיים

עמית מתגורר ביסוד המעלה, נשוי לטלי ואב לשלושה ילדים.
הערות שוליים

1 2 3  אמיר בוחבוט‏, הצצה למוצב המסוכן ביותר של צה"ל, באתר וואלה, 5 בספטמבר 2013
↑  אורי גליקמן, סוכל פיגוע בבקעת הירדן, באתר nrg‏, 24 ביולי 2004
↑  מתן חצרוני, ‏בצל המתיחות מול סוריה: תרגיל פתע בגבול רמת הגולן, באתר ‏מאקו‏, 9 בספטמבר 2013
↑  במחנה, גיליון 5, 4 בפברואר 2016, עמוד 13
↑  ערוץ 7, רשמית: גלעד עמית מפקד חטיבת שומרון, באתר ערוץ 7, 1 ביוני 2016
חינוך בקוריאה הצפונית

הספרייה המרכזית של פיונגיאנג
מערכת החינוך בקוריאה הצפונית היא מערכת חינוך ציבורית, המנוהלת וממומנת באופן מלא על ידי המשטר הצפון קוריאני. בהתאם לנתונים הפומביים המפורסמים מטעם המשטר, עומד שיעור האוריינות של תושבי המדינה מגיל 15 ואילך על 100%.
לפני שנת 2012 כלל מסלול החינוך הצפון קוריאני שנת לימודים אחת בגן ילדים, ארבע שנות לימודים בבית-ספר יסודי, שש שנות לימודים בבית ספר על-יסודי, ובהמשך לימודים אקדמאים לתושבי המדינה הזכאים לכך. בהתאם לדיווח צפון קוריאני מספטמבר 2012, רפורמה חדשה הנחילה מבנה של שש שנות בית ספר יסודי - שלוש שנות חטיבה ושלוש שנות תיכון (בדומה למצב בקוריאה הדרומית ובמדינת ישראל), אך נכון לשנת 2018, לא ברור האם הדבר אכן יושם בפועל.
בשנת 1988 דיווחה סוכנות אונסק"ו כי בקוריאה הצפונית פעלו בסך הכל כרבע מיליון מורים, מתוכם 35,000 הועסקו בגני ילדים, 59,000 בבתי ספר יסודיים, 111,000 בבתי ספר על-יסודיים, 23,000 במערכת החינוך האקדמית (מכללות ואוניברסיטאות), ו-4,000 במסגרות על יסודיות אחרות.
בשנת 2017 פאנל מומחים של האו"ם פרסם מסקנתו שנשים בקוריאה הצפונית מצויות בפערים רבים לעומת הגברים, ושבמקרים רבים, ובוודאי בהשוואה לגברים, אינן זוכות להשכלה ולהזדמנויות עבודה ראויות.
חינוך פורמלי

בשנות ה-90 וה-2,000 (בטרם הרפורמה של שנת 2012), מערכת החינוך היסודית והעל יסודית המחויבת בחוק בקוריאה הצפונית החלה בגיל 5 עם שנה אחת בגן ילדים. בהמשך, התלמידים נדרשו לארבע שנים בבית ספר יסודי (בית ספר עממי) לגילאי 6 עד 9, ועוד 6 שנים בבית הספר התיכון לגילאי 10 עד 15. בעוד שגני הילדים בצפון קוריאה מיועדים לילדים בגילאי 4 עד 6, רק שנת הלימודים השנייה (בטרם המעבר לבית הספר היסודי) היא חובה.
לאחר שסיימו את לימודיהם בבית הספר היסודי בגיל 9, מרבית התלמידים עברו לבית ספר תיכוני רגיל, בעוד מיעוטם (בעיקר בנים למשפחות מקושרות, או תלמידים מצטיינים) נכנסו לבית ספר תיכוני מורחב, אשר כלל לימודים מתקדמים במוזיקה, אמנות, או בשפות זרות. בנוסף לבתי הספר התיכוניים הרגילים והמורחבים, קיימים בצפון קוריאה גם מוסדות חינוך מיוחדים - ה-Mangyongdae Revolutionary Institute, היכן שבני האליטה הצפון קוריאנית מקבלים הכשרה מיוחדת לשירות העתידי כקצינים בצבא העם הקוריאני, הכשרה שכוללת גם לימודי כלכלה ומחשבים.
בבתי הספר התיכוניים בקוריאה הצפונית, שיעורים אשר כוללים שם בעל אופי פוליטי מובהק, כדוגמת "קים איל סונג הגדול" ו"המוסר הקומוניסטי", כמו גם "מדיניות המפלגה הקומוניסטית", מהווים רק 5.8% מכלל השיעורים.
חינוך בלתי-פורמלי

בנוסף למערכת החינוך הפורמלית, קוריאה הצפונית שמה גם דגש על החינוך הבלתי פורמלי במדינה, אשר כולל מגוון רחב של פעילויות מחוץ לשעות הלימודים. במסגרת החינוך הבלתי פורמלי, מושם דגש על ההשפעה של הסביבה החברתית על עיצוב התנהגותו ואופן התפתחותו של הילד, ועל מבנה אישיותו הבוגרת לעתיד.
השאיפה במערכת החינוך הצפון קוריאנית היא ליצור עבור הילדים סביבה מבוקרת, היכן שהתלמידים לא ייחשפו להשפעות "מזיקות" שונות. על פי ריאיון עם בכיר צפון קוריאני משנת 1990, "החינוך הבית-ספרי אינו מספיק על מנת להפוך את הדור החדש לגברים בעלי ידע, מידות טובות, וכושר גופני. אחרי בית הספר, לילדים שלנו יש שעות פנויות רבות. אז זה חשוב לארגן בצורה אפקטיבית את החינוך החוץ-בית ספרי שלהם".
פעילויות למבוגרים

בשל הדגש הצפון קוריאני על החינוך המתמשך של כל בני החברה, כמעט כל תושבי קוריאה הצפונית משתתפים במספר פעילויות חינוכיות, בדרך כלל במבנה של "קבוצות למידה קטנות", אשר מפוקחות על ידי נציגי המשטר, לרוב בדמות של "מפקח" מקומי. בתחילת שנות ה-90, תושבים רבים באזורים כפריים היו מאורגנים במסגרת "קבוצות חמש-משפחות", כאשר קבוצות אלו שימשו מחד כקבוצות למידה בעלות אופי חינוכי, ומאידך כאמצעי לביקורת ולמעקב אחר חברי הקבוצה.
כמו כן, עובדי משרדים ומפעלים נדרשו להשתתף ב"מפגשי לימוד" בני שעתיים כל יום אחרי שעות העבודה, אשר התמקדו בנושאים פוליטיים וטכניים.
ראו גם

אינטרנט בקוריאה הצפונית
אוניברסיטת קים איל-סונג
הערות שוליים

↑  Library of Congress – Federal Research Division
↑  Library of Congress – Federal Research Division (ראו עמוד 7)
↑  רויטרס, מופלות, נאנסות ומורעבות: הטרגדיה של הצפון קוריאניות, באתר ynet, 20 בנובמבר 2017
1 2  North Korea: Education Revolution In Progress
↑  Kim Jong-un stresses economic education for students of prestigious schools
קבוצת ילדים יוצרים את סמלה של מפלגת הפועלים של קוריאה, במסגרת חזרות למצעד לפידים בכיכר קים איל סונג בפיונגיאנג, 2012
בית ספר יסודי בקוריאה הצפונית
שיעור מחשבים בבית ספר צפון קוריאני
הרצאה באנגלית בספריה המרכזית של פיונגיאנג
חלחול (נוזלים)

קפה בחלחול, תרכובות מסיסות עוזבות את הקפה הטחון ומצטרפות למים ליצירת משקה קפה. תרכובות בלתי מסיסות (וגרגירים) נשארות בתוך מסנן הקפה.
חלחול בסריג מרובע.
בפיזיקה, בכימיה ובהנדסת חומרים, חלחול (באנגלית: Percolation; מהמילה הלטינית percolare 'לסנן", "לטפטף דרך') מתייחס לתנועה ולסינון של נוזלים דרך חומרים נקבוביים. הדבר מתואר על ידי חוק דרסי. מאז חוק זה פותחו יישומים רחבים יותר המכסים קישוריות של מערכות רבות במודל של סריג או גרפים, בדומה לקישוריות של רכיבי סריג בבעיית הסינון המווסתת את יכולת החלחול.
רקע

במהלך העשורים האחרונים, תורת החלחול, המחקר המתמטי של חלחול, הביאה הבנה ולטכניקות חדשות למגוון רחב של נושאים בפיזיקה, בהנדסת חומרים, ברשתות מורכבות, באפידמיולוגיה ותחומים אחרים. לדוגמה, בגאולוגיה, חלחול מתייחס לסינון מים דרך אדמה וסלעים חדירים. המים זורמים כדי להטעין את מי התהום במפלס המים ובאקוויפרים. במקומות שבהם מתוכננים אגני חלחול או שדות ניקוז ספיגה כדי להיפטר מכמויות ניכרות של מים, יש צורך בבדיקת חלחול מראש כדי לקבוע האם המבנה המיועד צפוי להצליח או להיכשל.
חלחול בדרך כלל מפגין אוניברסליות. מושגי פיזיקה סטטיסטית כגון תאוריית קנה המידה, רנורמליזציה, מעבר פאזה, תופעות קריטיות ופרקטלים משמשים לאפיון תכונות החלחול. קומבינטוריקה משמשת בדרך כלל ללימוד ספי חלחול .
בשל המורכבות הכרוכה בהשגת תוצאות מדויקות ממודלים אנליטיים של חלחול, בדרך כלל נעשה שימוש בסימולציות ממוחשבות. האלגוריתם המהיר ביותר הנוכחי לחלחול פורסם בשנת 2000 על ידי מארק ניומן ורוברט זיף.
דוגמאות

חלחול קפה (ראה איור 1), כאשר הממס הוא מים, החומר החדיר הוא הקפה הטחון, והמרכיבים המסיסים הם התרכובות הכימיות שנותנות לקפה את צבעו, טעמו ואת הארומה שלו.
תנועה של חומר שעבר בליה למטה במדרון מתחת לפני כדור הארץ.
פיצוח של עצים עם נוכחות של שני תנאים, אור שמש ולחץ.
קריסה וחוסן של קונכיות וירוסים ביולוגיים להסרה אקראית של תת-יחידות (פיצול ניסוי מאומת של וירוסים).
הובלה במדיה נקבובית.
התפשטות מחלות.
חיספוס פני השטח.
חלחול שיניים, עלייה בקצב הריקבון מתחת לכתרים בגלל סביבה נוחה למוטנטי סטרפ ולקטובצילוס
אתרים פוטנציאליים למערכות ספיגה נבדקים על ידי "Percolation test". דוגמה/תיאוריה: חור (בדרך כלל בקוטר 15–25 ס"מ) נחפר על פני הקרקע (בדרך כלל עומק 28–56 ס"מ). ממלאים מים לתוך החור, והזמן נמדד לירידה של אינץ' אחד במפלס המים. אם פני המים יורדים במהירות, כפי שרואים בדרך כלל בחולות בעלי דירוג גרוע, אז המקום יכול להיות טוב ל"שדה שטיפה" ספטי. אם המוליכות ההידראולית של האתר נמוכה (בדרך כלל בקרקעות חימר וחרסית), אז האתר אינו רצוי.
לקריאה נוספת

פולימר מסועף
מוֹלִיכוּת
אקספוננט קריטי
תורת הרשתות
חלחול (תהליך)
פילמור
ארגון עצמי
קירור-על
באנג
ראו גם

Kesten, Harry; "What is percolation?", in Notices of the AMS, May 2006.
Sahimi, Muhammad; Applications of Percolation Theory, Taylor & Francis, 1994. ISBN 0-7484-0075-3 (cloth), ISBN 0-7484-0076-1 (paper).
Grimmett, Geoffrey; Percolation (2. ed). Springer Verlag, 1999.
Stauffer, Dietrich; and Aharony, Ammon; Introduction to Percolation Theory, Taylor & Francis, 1994, revised second edition, ISBN 9780748402533.
Kirkpatrick, Scott; "Percolation and Conduction", in Reviews of Modern Physics, 45, 574, 1973.
Rodrigues, Edouard; Remarkable properties of pawns on a hexboard (אורכב 09.12.2021 בארכיון Wayback Machine)
Bollobás, Béla; Riordan, Oliver; Percolation, Cambridge University Press, 2006, ISBN 0521872324.
Grimmett, Geoffrey; Percolation, Springer, 1999
הערות שוליים

↑  Newman, Mark; Ziff, Robert (2000). "Efficient Monte Carlo Algorithm and High-Precision Results for Percolation". Physical Review Letters. 85 (19): 4104–4107. arXiv:cond-mat/0005264. Bibcode:2000PhRvL..85.4104N. CiteSeerX 10.1.1.310.4632. doi:10.1103/PhysRevLett.85.4104. PMID 11056635.
↑  Brunk, Nicholas E.; Twarock, Reidun (2021-07-23). "Percolation Theory Reveals Biophysical Properties of Virus-like Particles". ACS Nano. American Chemical Society (ACS). 15 (8): 12988–12995. doi:10.1021/acsnano.1c01882. ISSN 1936-0851. PMC 8397427. PMID 34296852.
↑  Brunk, Nicholas E.; Lee, Lye Siang; Glazier, James A.; Butske, William; Zlotnick, Adam (2018). "Molecular jenga: The percolation phase transition (collapse) in virus capsids". Physical Biology. 15 (5): 056005. Bibcode:2018PhBio..15e6005B. doi:10.1088/1478-3975/aac194. PMC 6004236. PMID 29714713.
↑  Lee, Lye Siang; Brunk, Nicholas; Haywood, Daniel G.; Keifer, David; Pierson, Elizabeth; Kondylis, Panagiotis; Wang, Joseph Che-Yen; Jacobson, Stephen C.; Jarrold, Martin F.; Zlotnick, Adam (2017). "A molecular breadboard: Removal and replacement of subunits in a hepatitis B virus capsid". Protein Science. 26 (11): 2170–2180. doi:10.1002/pro.3265. PMC 5654856. PMID 28795465.
↑  Grassberger, Peter (1983). "On the Critical Behavior of the General Epidemic Process and Dynamical Percolation". Mathematical Biosciences. 63 (2): 157–172. doi:10.1016/0025-5564(82)90036-0.
↑  Newman, M. E. J. (2002). "Spread of epidemic disease on networks". Physical Review E. 66 (1 Pt 2): 016128. arXiv:cond-mat/0205009. Bibcode:2002PhRvE..66a6128N. doi:10.1103/PhysRevE.66.016128. PMID 12241447.
| --- | --- |
בקרת זהויות :  NDL: 00576941
חיטוט באף

| --- | --- |

 תחום:  פסיכיאטריה 
 סיווגים
 ICD-10:  F98.8 
 
חיטוט באף היא פעולה שבה מוחדרת אצבע לאחד מנחירי האף, בדרך כלל במטרה להרחיק ממנו נזלת יבשה וגופים זרים, או במטרה לגרד באף. אף על פי שהחיטוט באף הוא מנהג נפוץ ביותר, הוא נחשב לטאבו בתרבות המערב, ומעורר תחושות גועל ותיעוב בקרב הצופים בו.
מחקר משנת 1995 גילה כי 91% מהנשאלים נוהגים לחטט באף מפעם לפעם. מחקר נוסף בדק את תדירות החיטוט באף אצל בני נוער, וגילה שהנשאלים נהגו לחטט באף 4 פעמים ביום, בממוצע. חלק מהנשאלים נהגו להשקיע בין 15 דקות לשעתיים ביממה לחיטוט באף.
הגורמים לחיטוט באף

בתעלות האף נמצאת רירית האף המייצרת באופן קבוע נזלת, החשופה לאוויר. אם הנזלת מתייבשת, היא גורמת בדרך כלל לגירוי עורי קל בקולטנים התחושתיים שבאף. גירוי זה מאלץ את בעל הגירוי להסיר את הנזלת היבשה באמצעות חיטוט באף.
מקרים קיצוניים של חיטוט באף נקראים rhinotillexomania (מיוונית, rhino "אף" + tillexis "נקרנות"). במקרים אלה נגרם נזק משמעותי לרקמת העור שבאף, והם מאופיינים על ידי התנהגות כפייתית פתולוגית. מקרים אלה נדירים יחסית. אחד מהמקרים הללו מתועד בשיר "בוא נשחיר את המים" (Let's Make the Water Turn Black) של פרנק זאפה, המספר על חבר ילדות שנהג למרוח נזלת על זגוגית החלון של חדר השינה שלו.
rhinotillexomania מוכרת כהפרעה נפשית בספר ה-ICD, ובפרק "הפרעות מנטליות והתנהגותיות" ניתן לה המספר F98.8. רוב הלוקים בהפרעה זו הם ילדים ובני נוער.
סיכונים רפואיים

קיימים חילוקי דעות בקהילה המדעית בשאלת הסיכונים הרפואיים הכרוכים בחיטוט באף. יש הטוענים שהחיטוט באף עלול לשאת מספר סיכונים רפואיים, ומוטב להשתמש בממחטה. לעומתם, יש הטוענים שמוטב לחטט בעזרת האצבע, מכיוון שהיא יותר רגישה וניתן לכוון אותה למוקד הגירוי.
בין הסיכונים הכרוכים בחיטוט באף ניתן למנות זיהומים, דימומים, ובמקרים נדירים פגיעה במחיצת האף. מחקר גילה ש-25% מהאוכלוסייה סבלה לפחות פעם אחת מדימום כתוצאה מחיטוט באף.
מכיוון שבאזור האף יש ריכוז של נימים המקושרים למוח, קיימת סכנה שזיהומים נסיגתיים מאזור האף יתפשטו למוח. בשל כך, האזור בין קצוות הפה לגשר האף, כולל האף והלסת העליונה, מוכר כ"משולש הסכנה" בפנים.
לעומת זאת, חיטוט באף אינו משפיע על חוש הריח, מכיוון שהעצבים המעורבים בהרחה נמצאים במעלה האף, בנקודה שהאצבע איננה מגיעה אליה.
אכילת נזלת

אכילת נזלת נקראת Mucophagy בספרות הרפואית, ומתאפיינת בצריכה של נזלת לאחר חיטוט באף. אכילת נזלת נחשבת לגסות רוח בתרבות המערב, ומעוררת בדרך כלל גועל ובחילה בקרב הצופים בה, אף יותר מהחיטוט באף. התופעה נפוצה אצל תינוקות וילדים צעירים.
יתרונות בריאותיים

על פי מחקר של פרידריך בישינגר, מומחה לתפקודי ריאה מאינסברוק, חיטוט באף ואכילת נזלת מועילים למערכת החיסונית.
סוגיית החיטוט באף ביהדות

נושא החיטוט באף לא נדון במפורש בהלכה היהודית, אך התלמוד הבבלי דן במקרים אחרים בהם האדם גורם לתחושת גועל אצל חברו:
כִּי אֶת כָּל מַעֲשֶׂה הָאֱלוֹהִים יָבִא בְמִשְׁפָּט עַל כָּל נֶעְלָם. אמר רב: זה ההורג כינה בפני חבירו ונמאס בה. ושמואל אמר: זה הרק בפני חבירו ונמאס בה.
יש רבנים בדורנו שלמדו מאימרה זו שאסור לחטט באף בפני אנשים.
איסור נוסף וקשור הוא איסור בל תשקצו, איסור הלכתי לעשות מעשים המעוררים גועל. לדוגמה הרמב"ם כותב כי מדין זה אסור לאכול בידיים מלוכלכות. האיסור משתנה לפי תחושת האדם עצמו ולפי מנהג המקום, וקשה לקבוע מה נכלל באיסור.
דיון נוסף הקשור לנושא הוא לגבי איסור נגיעה במקומות המטונפים בשעת התפילה. הרמ"א כתב שאסור בשעת תפילה ולימוד תורה לגעת ב"צואת האף". המשנה ברורה מביא על דברי הרמ"א האלו שהגאון מווילנה מקל בזה, וגם האשל אברהם כותב על דברי הרמ"א שאין זו אלא חומרה ומידת חסידות.
לפי דיווחים בעיתונות, הרב עובדיה יוסף קבע פסק הלכה שלפיו אין לחטט באף בשבת היות שקרוב לוודאי הוא כי במהלך הפעולה יתלשו שערות מדופן הנחיר. תלישת שערות אסורה בשבת משום מלאכת גוזז, ואף כי לפי כללי הלכות שבת כדי רק פעולה שעושה מכוון בה למלאכה נאסרת מהתורה בשבת, הרי שכאשר הפעולה תגרום בוודאות למלאכה, הדבר יחשב כאילו התכוון בפעולתו למלאכה עצמה. פסק הלכה זה היה מושא ללעג והוצג כקוריוז אצל חלקים בציבור החילוני לנוכח התערבותו בפעולה מוצנעת ואזוטרית בחיי היום יום. אך נראה שהדיווח היה מוטעה מכיוון שהוא סותר דברים מפורשים שכתב.
בשנים האחרונות פורסמו מספר פסקי הלכה לפיהם פעולת החיטוט באף היא מאוסה ויש להימנע ממנה גם בימי חול ועל אחת כמה וכמה בשבת. סוגיה זו עולה מפעם לפעם במסגרת שאלות ותשובות המופנות לרבנים שונים.
ראו גם

מערכת הנשימה
עיטוש
נזלת
כסיסת ציפורניים
הערות שוליים

↑  Hemenover, Scott H.; Ulrich Schimmack (באוגוסט 2007), "That's disgusting! …, but very amusing: Mixed feelings of amusement and disgust", Cognition & Emotion, 21 (5): 1102–1113, doi:10.1080/02699930601057037 {{citation}}:  (עזרה)
1 2  Jefferson, James W.; Trevor D. B. Thompson (1995). "Rhinotillexomania: psychiatric disorder or habit?". The Journal of clinical psychiatry. 56 (2): 56–9. PMID 7852253.
1 2  J Clin Psychiatry. 2001 Jun;62(6):426-31.
A preliminary survey of rhinotillexomania in an adolescent sample
↑  "Top doc backs picking your nose and eating it" (PDF). Ananova. נבדק ב-2018-08-20.
↑  Bankhofer, Hademar (2007). "Nasenbohren" (PDF). Gesundheit kennt keine Tabus (בגרמנית). München: Südwest. pp. 10–15. ISBN 978-3-517-08373-5. OCLC 185006183. אורכב מ-המקור (PDF) ב-2016-03-13. נבדק ב-2008-12-07.
↑  מאמר מהרב אליעזר מלמד באתר ישיבה
↑  הלכות מאכלות אסורות, י"ז, ל'
↑  אורח חיים, סימן צ"ב, סעיף ז'
↑  אשר כהן, על החיטוט, באתר העין השביעית, 1 בפברואר 1998
↑  "יש להקל לקנח את צואת החוטם בשבת גם כשהיא יבשה, ולא חיישינן בזה משום תולש השערות. וכן מותר לקנח עצמו היטב במים בשבת, הואיל והוי פסיק רישיה דלא ניחא ליה בדרבנן. ומה שכתבו כמה אחרונים להזהיר בזה אינו אלא ממדת חסידות בעלמא, והמיקל לא הפסיד. ומיהו המחמיר על עצמו לקנח בנחת שלא יתלשו שערות, תבא עליו ברכה." (ילקוט יוסף שבת ה סימן שמ סעיף א' - מלאכת גוזז סעיף ב).
↑  חיטוט באף בראי היהדות, באתר "כיפה". בין השאר מצוטטים דבריו של הבן איש חי (יוסף חיים מבגדאד) בנושא זה.
1991 בטלוויזיה

| 0 | 1 | 2 | 3 |
| --- | --- | --- | --- |
|  |  | 1991  בטלוויזיה |  |
< · 1989 · 1990 — 1991 — 1992 · 1993 · >
כל ערכי השנים בטלוויזיה במאה ה-20 · כל ערכי השנים בטלוויזיה במאה ה-21 · פורטל הטלוויזיה
בערך זה מצוינים אירועים בולטים שהתרחשו במהלך שנת 1991 ונוגעים לעולם הטלוויזיה.
אירועים בולטים

פרק זה לוקה בחסר. אנא תרמו לוויקיפדיה ו.
1 באפריל – ערוץ הטלוויזיה קומדי סנטרל מתחיל את שידוריו בארצות הברית.
5 במאי – תחרות האירוויזיון התקיימה ברומא שבאיטליה. בתחרות זכתה שוודיה, עם שירו של הזמרת השוודית קרולה "Fångad av en stormvind" ("נסחפת בסערת האהבה").
סדרות ותוכניות טלוויזיה חדשות ב-1991

פרק זה לוקה בחסר. אנא תרמו לוויקיפדיה ו.
להלן כמה מההפקות הטלוויזיוניות האמריקאיות הבולטות ביותר ששודרו לראשונה בארצות הברית במהלך שנת 1991. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו בארצות הברית לראשונה בשנה זו, ראו קטגוריה:סדרות טלוויזיה אמריקאיות שעלו לשידור בשנת 1991.
| תאריך עלייה לשידור | שם הסדרה | סוגה | רשת השידור המקורית |
| --- | --- | --- | --- |
| 1 במרץ | קלריסה מסבירה (אנ') | קומדיית מצבים לבני נוער | ניקלודיאון |
| 26 באפריל | דינוזאורים | קומדיית מצבים, סאטירה, סלפסטיק | ABC |
| 11 במאי | אחיות | דרמה | NBC |
| 11 באוגוסט | החיים על פי דאג | אנימציה, דרמה קומית | ניקולודיאון |
| 11 באוגוסט | ראגרטס | הנפשה לילדים, קומדיה | ניקולודיאון |
| 11 באוגוסט | המופע של רן וסטימפי | אנימציה, נונסנס, קומדיה שחורה | ניקולודיאון |
| 7 בספטמבר | בחזרה לעתיד | אנימציה, הרפתקאות, קומדיה, מדע בדיוני | CBS |
| 7 בספטמבר | טאז-מאניה | אנימציה, קומדיה | פוקס קידס |
| 8 בספטמבר | בראש של הרמן | קומדיית מצבים | Fox |
| 15 בספטמבר | אירי, אינדיאנה | מדע בדיוני, מסתורין | NBC |
| 16 בספטמבר | ג'יימס בונד ג'וניור | אנימציה, ריגול, הרפתקאות | סינדיקציה |
| 17 בספטמבר | שפץ ביתך | קומדיית מצבים | ABC |
| 20 בספטמבר | אבא חורג, אמא חורגת | קומדיית מצבים | ABC |
| 30 בספטמבר | המופע של ג'רי ספרינגר | תוכנית אירוח | סינדיקציה |
| 7 בנובמבר | מיטות נשיקה | דרמת פשע | CBS |
סדרות חדשות ששודרו ב-1991 ברשתות הטלוויזיה האמריקניות בשעות הפריים טיים
| תאריך התחלה | שם התוכנית | סוגה | ארץ מקור | ערוץ שידור מקורי |
| --- | --- | --- | --- | --- |
| 28 בינואר | המפחידנים | אנימה, קודומו | יפן | NHK |
| 2 בפברואר | בת הים הקטנה | אנימה, פנטזיה, הרפתקאות, דרמה, רומנטיקה | יפן | NHK |
| 8 באפריל | Tropical Heat | פעולה | קנדה | CBS |
| 11 ביוני | מוכרים את היטלר | דוקו-דרמה | הממלכה המאוחדת | ITV |
| 31 באוגוסט | בית אליוט | דרמה תקופתית | הממלכה המאוחדת | BBC One |
| 3 בספטמבר | 2.4 ילדים בממוצע | קומדיית מצבים | הממלכה המאוחדת | BBC One |
| 2 באוקטובר | הרפתקאותיו של טינטין | פעולה, הרפתקאות, מסתורין, דרמה קומית | צרפת קנדה | France 3 |
| 28 באוקטובר | היה היה - האמריקות | בידור חינוכי | צרפת | Canal+ |
סדרות ותוכניות בולטות שבוטלו או הסתיימו ב-1991

פרק זה לוקה בחסר. אנא תרמו לוויקיפדיה ו.
| תאריך שידור הפרק האחרון | שם הסדרה | שנת עלייה לשידור |
| --- | --- | --- |
| 22 בפברואר | הגומונים | 1985 |
| 27 באפריל | רחוב ג'אמפ 21 | 1987 |
| 3 במאי | דאלאס | 1978 |
| 18 במאי | הברק | 1990 |
| 28 במאי | שלושים ומשהו | 1987 |
| 10 ביוני | טווין פיקס | 1990 |
| 8 באוגוסט | עולם סחרחר | 1990 |
| 11 באוגוסט | פריס ביולר (אנ') | 1990 |
| 5 באוקטובר | מכסחי השדים - האמיתיים | 1986 |
| 26 באוקטובר | קפטן אן | 1989 |
| 26 באוקטובר | הרפתקאות פו הדוב | 1988 |
נולדו

פרק זה לוקה בחסר. אנא תרמו לוויקיפדיה ו.
20 בינואר – חן אמסלם, שחקנית ודוגמנית ישראלית
10 בפברואר – אמה רוברטס, שחקנית אמריקאית
3 באפריל – היילי קיוקו, זמרת-יוצרת ושחקנית אמריקאית
4 באפריל – ג'יימי לין ספירס, שחקנית
10 באפריל – אמנדה מישלקה, שחקנית אמריקאית
9 באוגוסט – קנדלה וטראנו, שחקנית ודוגמנית ארגנטינאית
17 באוגוסט – אוסטין באטלר, שחקן אמריקאי
18 באוגוסט – ריצ'רד הרמון, שחקן קנדי
21 באוגוסט – שני אטיאס, שחקנית ישראלית
26 באוגוסט – דילן או'בריאן, שחקן אמריקאי, שיחק בזאב צעיר
27 באוגוסט – לי סונג-יאול, זמר ושחקן דרום קוריאני
10 באוקטובר – מריאנה אספוסיטו, שחקנית, זמרת ודוגמנית ארגנטינאית
18 באוקטובר – טיילר פוסי, שחקן וזמר אמריקאי
30 באוקטובר – חורחה לופז, שחקן צ'יליאני
13 בנובמבר – דבון בוסטיק, שחקן טלוויזיה וקולנוע קנדי
15 בנובמבר – שיילין וודלי, שחקנית קולנוע וטלוויזיה אמריקאית
12 בדצמבר – חיימה לורנטה, שחקן ספרדי
13 בדצמבר – אסף הרץ, שחקן ישראלי
19 בדצמבר – קיינן לונסדייל, שחקן, רקדן וזמר-יוצר אוסטרלי
נפטרו

פרק זה לוקה בחסר. אנא תרמו לוויקיפדיה ו.
1 ביולי – מייקל לנדון, שחקן ובמאי יהודי אמריקאי אשר נודע במיוחד בזכות הופעתו בסדרת הדרמה ההיסטורית "בית קטן בערבה" (נולד ב-1936)
11 באוקטובר – רד פוקס, קומיקאי ושחקן טלוויזיה אפרו-אמריקאי אשר נודע במיוחד בזכות הופעתו בקומדיית המצבים "סנפורד ובנו"(אנ') (נולד ב-1922)
פרסים

פרק זה לוקה בחסר. אנא תרמו לוויקיפדיה ו.
הערות שוליים

| שנים בטלוויזיה |
| --- | --- | --- |
| המאה ה-20 | 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 |  |
| המאה ה-21 | 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 • 2025 |  |
מייקל לנדון
טונחה

טונחה (בספרדית: Tunja) היא עיר ברכסים המזרחיים של האנדים הקולומביאנים, כ-130 קילומטרים צפון-מזרחית לבירת קולומביה בוגוטה. בשנת 2018 התגוררו בה כ-172,548 תושבים, והיא משמשת כבירת מחוז בויאקה. טונחה היא מרכז חינוכי חשוב של אוניברסיטאות ידועות.
טונחה נחשבת לאתר תיירותי בולט במיוחד, לאור האתרים הדתיים וההיסטוריים והפסטיבלים הרבים שבה. העיר ממוקמת על הכביש הפאן-אמריקאי המחבר אותה לבוגוטה וסנטה מרתה ולמעשה לכל דרום אמריקה.
בטונחה מתגוררים כ-172,548 תושבים (נכון ל-2018). 0.1% מהעיר הם ילידים, 0.4% הם שחורים ו-99.5% הם לבנים ומסטיסים. העיר ממוקמת במרכז קולומביה, בגובה שבין 2,700 מטרים (8,900 רגל) ל-2,900 מטרים (9,500 רגל). מרכז העיר נמצא בגובה של 2,820 מטרים (9,250 רגל) מעל פני הים.
היסטוריה

ישנן עדויות ארכאולוגיות לקיומה של פעילות אנשוית באזור טונחה עוד מהאלף ה-10 לפנה"ס.
בתקופה שלפני הכיבוש הספרדי התקיים בטונחה יישוב ילידי, שנקרא הונזה. אזור טונחה נכבש על ידי האימפריה הספרדית ב-20 באוגוסט 1537. העיר הספרדית נוסדה על ידי גונזלו סוארז רנדון ב-6 באוגוסט 1539, שנה בדיוק לאחר הבירה בוגוטה.
ערים תאומות

ברזיל סאו פאולו, ברזיל
אקוודור גואיאקיל, אקוודור
פינלנד יובסקילה, פינלנד
אירלנד דבלין, אירלנד
איטליה קטניה, איטליה
איטליה פוטנצה, איטליה
מקסיקו טפצ'ולה, מקסיקו
ספרד קדיס, ספרד
ספרד מאלגה, ספרד
ספרד סביליה, ספרד
ספרד טולדו, ספרד
צפון העיר
מפעלי ים המלח

| --- | --- |


 נתונים כלליים
 סוג:  חברה פרטית
 תקופת הפעילות:  1929–הווה (כ־96 שנים)
 מיקום המטה:  באר שבע 
 קואורדינטות:  31°10′16″N 35°26′28″E﻿ / ﻿31.171108333333°N 35.441127777778°E﻿ / 31.171108333333; 35.441127777778 
 משרד ראשי:  באר שבע
 בעלות:  כימיקלים לישראל
 ענפי תעשייה:  חומרים תעשייתיים והפקת מחצבים
 מוצרים עיקריים:  אשלג, ברום, מגנזיום
 עובדים:  כ-4,228 עובדים
  
 מפעלי ים המלח www.Iclfertilizers.com
 he
 
בריכות האידוי במפעלי ים המלח, 1944
תצלום לווין משנת 1991 אשר מראה את בריכת האידוי בים המלח אשר מופעלת על ידי מפעלי ים המלח
מפעלי ים המלח
עבודה במפעלי ים המלח
מפעלי ים המלח (באנגלית: Dead Sea Works) היא חברה העוסקת בהפקת מחצבים באזור ים המלח מתוקף חוק זיכיון ים המלח התשכ"א-1961. החברה נוסדה על ידי מדינת ישראל ב-1952 (על בסיס חברת האשלג הארץ-ישראלית שהוקמה ב-1929) והיא מפיקה בעיקר אשלג, ברום ותרכובות ברום. החברה מספקת לחברה הבת "מגנזיום ים המלח" את חומר הגלם להפקת מגנזיום. מאז 1968 נמצאים מפעלי ים המלח בבעלות חברת כיל, אז חברה ממשלתית ומאז שהופרטה בשנות ה-90, חברה בת של החברה לישראל, הנשלטת על ידי עידן עופר.
תולדות הפקת האשלג

חברת אשלג ארץ-ישראלית נרשמה באנגליה ב-31 באוקטובר 1929 במטרה עיקרית לנצל את מקורותיו המינראליים של ים המלח. החברה הוקמה על סמך זיכיון שניתן על ידי ממשלת ארץ ישראל ועבר הירדן ב-1 בינואר 1930 בתוקף הסכם בין סוכני הכתר למושבות ובין משה נובומייסקי - מנהלה הראשי של החברה מאז יסודה והמיג'ור תומאס גריגורי טולוק (Thomas Gregorie Tulloch). בין המשקיעים בפועל היה הבנקאי היהודי-הולנדי יעקובוס קאן (Jacobus Henricus Kann).
בשנים 1931–1932 החלה החברה לשווק אשלג וברומין שנוצרו במפעל בצפון ים המלח. בשנת 1934 נפתח בית החרושת הראשון בקצה הדרומי של הים. בשנות מלחמת העולם השנייה גדלה התוצרת משנה לשנה באופן ניכר.